**Kap 4: Ođđa áiggit sámis**

**Duogáš dieđut**

Báresáiggit nohkagohte 1600-logus go Kalmar soahti nogai jagi 1613. Sámit ledje dássážii eallán siiddain ja gávppašan friddja sihke Ruoššain, Dážain ja Ruoŧŧilaččain. Maiddái Englánddas ja Vuolleeatnamiin bohte gávpealbmát gesiid.

Sihke Dánmárku-Norga ja Ruoŧa-Suopma gonagas guovttos fuomášeigga daid hirpmus stuorra ja ollu riggodagaid mat ledje davviguovlluin. Loahppa 1600-loguin dát riikkat geahččaledje oaččuhit fámu ja dokumenteret sihke vearuheami ja vuoigatvuođaid alcceseaset. Sii ásahedje maiddái kommišuvnnaid ja bearráigehččiid geat galge dokumenteret, iskat ja čuovvut mii davviguovlluin dáhpáhuvvá. Maiddái girkohuksen leavvagođii. Girkohuksen čájehii seammás geasa guovllut gullet. Jagi 1599, Dánmárkku-Norgga gonagas, Christian 4. Finai ieš davvin gitta Gielddasámis, Ruoššas. Son lei vuosttaš gonagas gii lei fitnan ná guhkkin davvin. Riiddut buollájedje.

Dánmárku-Norgga gonagas Kristian 4. vuittii Kalmarsoađi jagi 1613. Son mearridii ahte dušše Norga oažžu gávppašit rittusápmelaččain Norgga rittus. Dasa lassin šadde ollu eará njuolggadusat gávppašeami hárrái nu ahte heivejedje eiseválddiide ja gonagasaide. Sirdit gávppašeami guovddáš báikkiide ja áiggiide dagai ahte sámiid gávppašeapmi unnugođii ja sámit suorranadde iešguđet ealáhusaide (boazodoallu, eanadoallu, guolásteapmi ja bargguide main fidnejedje ruđalaš bálkká: Ruvkedoaimmaide, ja biigá ja reaŋgabargguide)

Ruhta-ekonomiija leavvagođii ja olbmot sáhtte vuovdit gálvvuid maid ieža buvttadedje. Omd: mielkki, náhkiid, biergguid, dujiid, guliid.

Eiseválddit bukte risttalašvuođa sápmái ja huksejedje girkuid ja gehčče bearrái ahte olbmot čuvvo lágaid. Sisafárrejeaddjit laske ja šadde fástaássin rittuguovlluide. Muhtin sámit maid šadde fástaássin ja čuovvoledje sisafárrejeddjiid dábiid.

Sisafárrejeaddjit, ruhta-ekonomiija ja risttalašvuohta váikkuhii dasa ahte eallindábit rivde ja ealáhusat šadde. Sámi siidaservodat rievddai ođđa servodahkan mas lei ruhta ja gávppašeapmi vuođđun.

**ML06S**

*Oahpahusa mihttomearri lea ahte oahppi galgá máhttit...*

* ovdandivvut Sámi ja Norgga servodatovdáneami váldoiešvuođaid 800-900 loguid rájes 1700-loguid loahpa rádjái, ja dárkileappot selvehit koloniserema Sámis, namalassii ránnáálbmogiid fásta ásaiduvvama Sápmái

**Guovddáš doahpagat dán kapihttalis:**

Siida, hádjosit, vearuheapmi, gávppašeapmi, goddi, luondduriggodagat, eanahearrá, borjjasfanas, ealáhus, eanadoallu, gordni, oamit, meahcásteapmi, mearrabivdu, návet, boazodoallu, fástaássi, orohat, guolásteapmi, verddevuohta, ásaiduvvat, riidu, duddjon, hirsa/dimbbar, mearka, biigá, reaŋga,

**Mo sáhttá álggahit dán kapihttala?**

Geardduhit siida-doahpaga (gč Sápmi ja Máilbmi 2 s. 16 rájes) ja mo olbmot elle siiddain.

Guorahallat guđe vuođđoealáhusat din guovllus leat. Dahket listtu. Vuođđoealáhusat leat ealáhusat mat ávkkástallet luonddu.

Lohkat: Guorus Gietkka. Oassi romanas: Lille Laila. Dan gávdná neahttasiiddus Lassi lohkosiid vuolde.

**Ávdnasat mat leat vuohkásat ceahkkelanjas kapihttala čađadettiin:**

Čállingirjjit, sisti, náhkit, čoarvvit, muorrafiellut dahje muorat, girjjit boazodoalu birra, návetdoalu birra, ja guolásteami ja mearrasámiid ja fiervvá birra, govvenapparáhtat,

Fertebehtet buori áiggis šiehtadit muhtin návetdoaluin, jos áigubehtet fitnat návehis.

**Girjjit ohppiide:**

Anti/Solbakk: Dállodoallu. Deatnogátti Sámiid searvi ja ČálliidLágádus. 2007

Girjjit main leat muitalusat ja máidnasat doložis. Evttohus: Solbakk: Min njálmmálaš árbevierru. Davvi Girji. Karen Elle Gaup: Girjjo-Gárjjo. Davvi Girji. Turi: Muitalus sámiid birra. ČálliidLágádus. 2010.

**Girjjit oahpaheaddjái:**

Solbakk: Sápmi – Sameland. Samenes historie fram til 1751. Davvi Girji. 2007.

Hansen, Olsen: Samenes historie fram til 1750. Cappelen Akademiske Forlag. 2004

Eira ja Østby: Duodjegáldu. Davvi Girji. 1996.

Klemet Nilsen Turi: Áiggit rivdet. Jårgalæddji.1982

**Vástádusat**

**Vástádusat gažaldagaide s. 102**

1. Go vierrásat bohte ja ásaiduvve sámi guovlluide. Dalle ii lean šat sadji ja vejolaš eallit árbevirolaččat. Vearuheapmi ja gávppašeapmi lassánii go olbmot lassánedje. Dat dagai ahte meahcceeallit ja gottit nohkagohte.
2. Suopmelaččat, ruoŧŧilaččat, dáččat ja dánskalaččat.
3. Luondduriggodagaid nugo náhkiid ja guoli.
4. Davvi-sámis: Suopmelaččat ja máddelis fas dáččat.
5. Sávzzat, gusat ja gáiccat.
6. Mearragáttiide ja vuotnagáttiide
7. Lonuhallan ja veahkkevuohta boazodolliid ja guolásteddjiid gaskka go deaivvadedje giđđat, go boazodoallit bohte vuotnagáttiide ealuin.
8. Goalláid, lihtiid, guvssiid, luvddáid ja gohpuid.
9. Gođiin. Muhtin báikkiin huksegohte hirsadáluid.
10. Bealljemearkkain
11. Ládjobarggu, návetbiigán, doallodoallin, bivdofatnasiin mearraalmmájin, gávpealbmáin reaŋgan.

**Kommentárat bargobihtáide s. 103 ja 104**

1. Boazodoallu, eanadoallu ja meahcásteapmi.
2. Davvi sámis ja siseatnan sápmelaččaid gaskkas leat muhtin eanadoalu sánit ja šibitdoalu-sánit boahtán suomagielas: návet (navetta), lore (loari), hárát (harava) ja ihkon (ikkuna) (Ihkon lei ráigi man čađa hoige dahje bálko baikkaid olggos návehis). “Dállodoallu” girjjis leat sihke dološ ja ođđaáigásaš návetdoalu- ja gussanamahusat maid oahppit galggašedje dovdat. Gč. s. 26
3. Evttohus:

**Ovdal:** Heasta, burru, háset, stávrát, ráhput, hárát, buvri, liepmasat, ihkon-ráigi,

**Dál:** tráktor, mielkemášiidna, siilu, jorrit, jáffut, dihtormášiidna, suoidneráddji, gilvinmášiidna, muvranávet, muhkkegeallir,

**Seammá**: ládju, šibihat, hiŋggal, lore,

1. Sátneruossalas gávdno maiddái oahpaheddjiid neahttasiiddus. Dan sáhttá čálihit ja juohkit ohppiide.
2. Oahppit galggašedje hárjánit čoavddasániid logadettiin čálistit. Daid sáhttet geavahit veahkkin go galget resiteret.
3. Dán oktavuođas lea vuogas duodjeoahpaheaddjin ovttas bargat. Ii leat dárbu stuorra prošeavttaid nugo nuvttohiid/goikkehiid duddjogoahtit. Evttohusat: Gáfeseahkka, giehtačikŋa, čoavddagilkor bealljemearkkain,
4. Dát doahpagat berrejit leat mielde: *Sáidi, diksu, dorski, finddar, beahcet, oaivi, njálbmi, mearrafanas, bárru, vuoššat, čuopma, guolledávttit,*
5. **13: Gurut: Njavki rastá. Guokte luddestaga/hirrerastá. Ceahkis/bihttá ovddal**

**Olgeš: Hoaŋka, Sárggis/sárggastat/sárggaldat hoaŋkka vuolde, sárggis/sárggastat/sárggaldat ovddal**

**14: Gurut: Rastá, rastá sisa luddestat , sárggis/sárggastat/sárggaldat maŋil ja sárggis/sárggastat/sárggaldat ovddal**

 **Olges: Hoaŋka ja hoaŋkka sis luddestat**

 **15: Gurut: Skivdnji ja skivnnje- sisa luddestat ja ceahkis/bihttá ovddal**

 **Olgeš: Hoaŋka ja hoaŋkka siss luddestat**

 **16: Gurut: Njavki, njavkki-sisa luddestat ja ráigi ja ceahkis/bihttá ovddal**

 **Olgeš: Rastá, ceahkis/bihttá ovddal ja sárggis/sárggastat/sárggaldat maŋil**

 **17: Gurut: Gieška ja ceahkis/bihttá ovddal**

 **Olgeš: Gieška-lahkki , luddestat gieškalahki geažis ja sárggis/sárggastat/sárggaldat maŋil**

 **18: Gurut: Hoaŋka ja Sárggis/sárggastat/sárggaldat maŋil**

 **Olgeš: ceahkis/bihttá maŋil, guokte ceahkis/bihttá ovddal (Geaiggobeallji\*)**

 **19: Gurut: Hoaŋka-lahkki, hoaŋkka-lahki-sis luddestat ja ceahkis/bihttá ovddal**

 **Olgeš: Guobir, ceahkis/bihttá ovddal ja guokte ceahkis/bihttá maŋil**

**20: Gurut: Bealljegeaže-luddestat, guobir ja vakŋa/stuorra bihttá/gáhppálat ovddal ja ceahkis/bihttá maŋil**

**Olgeš: Rastá, ceahkis/bihttá ja sárggis/sárggastat/sárggaldat ovddal, luddestat ja sárggis/sárggastat/sárggaldat ja ceahkis/bihttá maŋil**

**(\*Geaiggobealljin gohčoduvvo beallji mas bealjegeahčči ii leat čuohpastuvvon rastá man ge láhkai.)**

1. Goallá, láibečuohppan fiellu, vuodjalihti, uksagilkora dahje guvssi heive skuvllas duddjot.
2. Jurdda lea ahte oahppit galget ieža gávnnahit makkár barggut boazosámiin leat miehtá jagi. Oahppit sáhttet jearahit/háleštit boazosámiin sin bargguid birra. Sii sáhttet maid leat fárus čakča dahje dálvedoaimmain muhtin siiddas, jos heive.

**Giđđadálvve:** Biergguid sáltet ja heŋget goikat, Boazu lea dán áigodagas lodji ja ii jođaš. Dalle lei ja lea ain árbevierru mannat márkaniidda, rihpaid čađahit,

**Giđđat:** johtit geasseorohahkii, guottehit, guođohit ealu, jávrriid bivdit, murret

**Giđđagease/geassit:** čorget, guođuhit, divvut reaidduid, áiddiid, gárddiid, hukset ja divodit barttaid,

**Čakčagease:** Čuohppat gámasuinniid, mearkun, guođoheapmi

**Čakčat:** johtit dálveorohahkii, čohkket, njuovvat, mearkut,

**Skábman:** Guođohit ealu, rátkit, njuovvat

**Dálvet:** guođoheapmi, bigálusat (njuovvan, rátkin,) duddjot, jaskes áigi